ddrg/super_eurlex huggingface dataset:
Edsaflæggelse - nye medlemmer af Domstolen

(2003/C 255/07)

Efter at K. Lenaerts og R. Silva de Lapuerta ved afgørelse truffet af regeringerne for De Europæiske Fællesskabers medlemsstater den 23. juli 2003(1), er blevet udnævnt til dommere ved De Europæiske Fællesskabers Domstol for perioden 7. oktober 2003-6. oktober 2009, har de den 6. oktober 2003 aflagt ed for Domstolen.

Efter at J. Kokott og L. M. Poiares Pessoa Maduro ved afgørelse truffet af regeringerne for De Europæiske Fællesskabers medlemsstater den 23. juli 2003(2), er blevet udnævnt til generaladvokater ved De Europæiske Fællesskabers Domstol for perioden 7. oktober 2003-6. oktober 2009, har de den 6. oktober 2003 aflagt ed for Domstolen.

(1) EUT L 203 af 12.8.2003, s. 45.

(2) EUT L 203 af 12.8.2003, s. 45.
Udtalelse fra det rådgivende Udvalg for Kontrol med Fusioner og Virksomhedsovertagelser på det 116. møde den 2. juni 2002 vedrørende beslutningsudkastet i sagen COMP/M.3056 - Celanese/Degussa/JV

(2004/C 36/04)

(EØS-relevant tekst)

1. Det Rådgivende Udvalg er enig med Kommissionen om, at det anmeldte projekt er en fusion som omhandlet i artikel 3, stk. 2, og artikel 3, stk. 1, litra b), i forordningen om kontrol med fusioner og virksomhedsovertagelser, og at det har fællesskabsdimension i overensstemmelse med samme forordnings artikel 1, stk. 2.

2. Det Rådgivende Udvalg er enigt med Kommissionen om, at hvert af følgende produkter i det foreliggende tilfælde er et sagligt relevant marked:

a) n-butyraldehyd

b) Butanol

c) 2-EH

d) DOP

e) Butylacetat

f) Kulsyre.

3. Flertallet af medlemmerne i Udvalget er enigt med Kommissionen om, at det relevante geografiske marked for denne fusion er:

a) Nordeuropa (især Belgien og Tyskland) for n-butyraldehyd

b) EØS for butanol

c) EØS for 2-EH

d) EØS for DOP

e) EØS for butylacetat

f) EØS for kulsyre.

Et mindretal deler ikke denne opfattelse med hensyn til a) og et andet mindretal afholder sig fra at stemme vedrørende b).

4. Flertallet af medlemmerne i Det rådgivende Udvalg er enig med Kommissionen om, at der ikke kunne fremlægges tilstrækkeligt bevis for, at den anmeldte fusion skulle have ført til markedsdominans på det relevante marked for n-butyraldehyd i Tyskland og Belgien eller skulle have forstærket en sådan dominans. Et mindretal af Det Rådgivende Udvalg er af en anden opfattelse, og et andet mindretal afholder sig fra at stemme.

5. Flertallet af medlemmerne i udvalget er enigt med Kommissionen om, at de af parterne fremlagte tilsagn tages til efterretning. Et mindretal af Udvalget har en anden opfattelse, og et andet mindretal afholder sig fra at stemme.

6. Flertallet af medlemmerne i udvalget er enigt med Kommissionen om, at den anmeldte fusion ikke fører til og ikke vil forstærke markedsdominansen på de relevante markeder for butanol, 2-EH, DOP, butylacetat og kulsyre. Et mindretal har en anden opfattelse.

7. Flertallet af medlemmerne i udvalget er enigt med Kommissionen om, at den anmeldte fusion ikke fører til markedsdominans på de vertikalt relevante markeder eller vil forstærke en sådan dominans. Et mindretal afholder sig fra at tage stilling hertil.

8. Flertallet af medlemmerne er derfor enigt med Kommissionen i, at fusionsplanerne bør erklæres for forenelige med fællesmarkedet og EØS-aftalen. Et mindretal har en anden opfattelse, og et andet mindretal afholder sig fra at stemme.

9. Det rådgivende udvalg anbefaler, at dets udtalelse offentliggøres i Den Europæiske Unions Tidende.

10. Kommissionen anbefales at tage de bemærkninger og kommentarer, der er kommet til udtryk i Det rådgivende Udvalg, i betragtning.
De Europæiske Fællesskabers administrative Kommission for vandrende arbejdstageres sociale sikring

Omregningskurser for valuta i henhold til Rådets forordning (EØF) nr. 574/72

(2004/C 30/03)

>TABELPOSITION>

1. I henhold til forordning (EØF) nr. 574/72 sker omregningen til en given valuta af beløb udtrykt i en anden valuta til den kurs, der i løbet af den i stk. 2 fastsatte referenceperiode beregnes af Kommissionen på grundlag af det månedlige gennemsnit af de referencekurser for omregning af valutaer, der offentliggøres af Den Europæiske Centralbank.

2. Referenceperioden er:

- januar måned for omregningskurser, der skal anvendes fra den følgende 1. april

- april måned for omregningskurser, der skal anvendes fra den følgende 1. juli

- juli måned for omregningskurser, der skal anvendes fra den følgende 1. oktober

- oktober måned for omregningskurser, der skal anvendes fra den følgende 1. januar.

Omregningskurserne for valuta vil blive offentliggjort i andet nummer af Den Europæiske Unions Tidende (C-udgaven) i februar, maj, august og november.
Høringskonsulentens endelige rapport i sag COMP/37.685 - GVG/FS

(i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager - EFT L 162 af 19.6.2001, s. 21)

(2004/C 12/02)

Den 25. oktober 1999 indgav Georg Verkehrsorganisation (GVG) en klage mod Ferrovie dello Stato (FS), det største jernbaneselskab i Italien.

Den 21. juni 2001 fremsendte Kommissionen meddelelse om klagepunkter til FS. Modtageren anmodede to gange om udsættelse af fristen for at besvare meddelelsen, hvilket blev bevilget de to gange. Svaret blev fremsendt den 16. oktober 2001.

Efter begæring fra modtageren blev der afholdt en mundtlig høring den 30. oktober 2001. I sit skriftlige svar og ved den mundtlige høring afviste FS mange af de faktuelle og retlige forhold i Kommissionens meddelelse af klagepunkter. Efter høringen blev et af klagepunkterne i ovennævnte meddelelse trukket tilbage. Varigheden af et andet klagepunkt blev nedsat. Kommissionen gennemførte endvidere en række supplerende undersøgelser af en række punkter, især ved at anmode om oplysninger. FS fik mulighed for at fremsætte nærmere kommentarer til de modtagne svar, der ikke var fortrolige.

FS fik ved to lejligheder, første gang den 28. september 2001 og anden gang den 30. maj 2002, adgang til sagens akter.

Der blev afgivet tilsagn den 6. december 2002 og sidste gang den 27. juni 2003. FS (Trenitalia) og GVG undertegnede en international gruppeaftale og enedes om vilkårene i aftalen om trækkraft.

Hverken FS eller GVG har rejst nogen problemer af proceduremæssig karakter for høringskonsulenten i denne sag.

På denne baggrund anser jeg retten til at blive hørt for at være overholdt i denne sag. Beslutningsudkastet omhandler kun de klagepunkter, som parterne har haft mulighed for at kommentere.

Bruxelles, den 11. august 2003.

Karen Williams
52004XX0204(01)R(01)

Berigtigelse til De Europæiske Fællesskabers Administrative Kommission for Vandrende Arbejdstageres Sociale Sikring — Omregningskurser for valuta i henhold til Rådets forordning (EØF) nr. 574/72 (EUT C 30 af 4.2.2004)



EU-Tidende nr. C 036 af 10/02/2004 s. 0009 - 0009
Udtalelse afgivet af Det rådgivende udvalg for kontrol med fusioner og virksomhedsovertagelser på dets 111. supplerende møde den 15. juli 2002 om et beslutningsudkast i sag COMP/M.2698 - Promatech/Sulzer Textil

(2004/C 67/09)

(EØS-relevant tekst)

1. Det rådgivende udvalg er enig med Kommissionen i, at den anmeldte transaktion er en fusion som defineret i fusionsforordningens artikel 22, stk. 3, og medfører indledning af proceduren i henhold til denne forordnings artikel 6, stk. 1, litra c, og artikel 22, stk. 4, samt EØS-aftalens artikel 57.

2. Det rådgivende udvalg er enig med Kommissionen i, at der er et produktmarked for "rapier"-vævemaskiner, men lader det stå åbent, hvorvidt der er forskel på positiv og negativ "rapier".

3. Det rådgivende udvalg er enig med Kommissionen i, at det relevante geografiske marked for "rapier"-vævemaskiner (eller "negative rapier"-vævemaskiner) er Vesteuropa, dvs. EØS-medlemsstaterne og Schweiz.

4. Det rådgivende udvalg er enig med Kommissionen i, at den anmeldte fusion vil skabe eller styrke en dominerende stilling på markedet for "rapier"-vævemaskiner eller "negative rapier"-vævemaskiner.

5. Det rådgivende udvalg er enig med Kommissionen i, at den anmeldte fusion ikke vil skabe en dominerende stilling på markedet for "warp stop motions".

6. Det rådgivende udvalg er enig med Kommissionen i, at de foreslåede foranstaltninger er hensigtsmæssige til bevarelse eller genoprettelse af den effektive konkurrence i de henvisende medlemsstater som omhandlet i fusionsforordningens artikel 22, stk. 5.

7. Det rådgivende udvalg er enig med Kommissionen i, at den anmeldte fusion, efter opfyldelse af de afgivne tilsagn, ikke vil skabe eller styrke en dominerende stilling på nogen af de ovennævnte undersøgte markeder.

8. Udvalget opfordrer Kommissionen til at tage hensyn til de øvrige spørgsmål, der blev rejst under udvalgets drøftelser af sagen.

9. Udvalget anbefaler, at denne udtalelse offentliggøres i De Europæiske Unions Tidende.
Endelig rapport fra høringskonsulenten i sag COMP/38.369/C1 - T-Mobile Deutschland/02 Germany

(I henhold til artikel 15 i Kommissionens afgørelse (2001/462/EF, EKSF) af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2004/C 64/05)

(EØS-relevant tekst)

Den 6. februar 2002 anmeldte T-Mobile Deutschland GmbH (T-Mobile) og 02 Germany & Co. OHG (02 Germany, tidligere VIAG Interkom GmbH) en aftale af 20. september 2001 til Kommissionen vedrørende deling af infrastruktur og national roaming for tredje generation af GSM-mobiltelekommunikation (3G) på det tyske marked.

Den 28. februar 2002 offentliggjorde Kommissionen et resumé af anmeldelsen og opfordrede interesserede parter til at fremsætte bemærkninger. Den 9. august 2002 blev der offentliggjort en meddelelse i henhold til artikel 19, stk. 3, i forordning nr. 17/62, hvori man redegjorde for hovedpunkterne i aftalen og Kommissionens foreløbige stilling og opfordrede interesserede parter til at fremsætte deres bemærkninger. Kommissionen modtog bemærkninger fra en række interesserede parter og fra de tyske konkurrencemyndigheder.

I januar 2003 ændrede parterne aftalen på en måde, der udvidede deres samarbejde. De interesserede parter, der havde reageret på meddelelsen efter artikel 19, stk. 3, blev hørt om disse ændringer. Dermed fik alle sandsynlige interesserede parter lejlighed til at fremsætte eventuelle bemærkninger. Efter drøftelser med Kommissionens tjenestegrene foretog parterne yderligere ændringer af denne del af aftalen.

Retten til at blive hørt i den foreliggende sag er dermed overholdt.

Bruxelles, den 7. juli 2003.

Karen Williams
Høringskonsulentens afsluttende rapport i sag COMP/D-3/35.470 - ARA og COMP/D-3/35.473 - ARGEV, ARO

(jf. artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2004/C 64/03)

(EØS-relevant tekst)

Beslutningsudkastet i denne sag giver anledning til følgende bemærkninger:

Den 30. juni 1994 anmeldte Altstoff Recycling Austria AG ("ARA") og ARGEV Verpackungsverwertungs-Gesellschaft m.b.H. ("ARGEV") en række aftaler til EFTA-Tilsynsmyndigheden med anmodning om negativattest, subsidiært fritagelse fra forbuddet mod konkurrencebegrænsende aftaler. På grundlag af artikel 172, stk. 3, i tiltrædelsesakten henviste EFTA-Tilsynsmyndigheden med brev af 21. marts 1995 de anmeldte aftaler til Europa-Kommissionen.

Ved brev af 28. august 2001 anmeldte ARA en række yderligere aftaler til Kommissionen med anmodning om negativattest, subsidiært fritagelse. ARA og ARGEV anmodede desuden om, at deres anmeldelser blev behandlet samlet. Samtidig meddelte Altpapier-Recycling-Organisations GmbH ("ARO"), at ARO også tilsluttede sig anmeldelsen.

Efter at en meddelelse i henhold til artikel 19, stk. 3, i Rådets forordning nr. 17 og artikel 3 i protokol 21 til EØS-aftalen var blevet offentliggjort den 19. oktober 2002, indkom der bemærkninger fra i alt otte berørte tredjeparter i sagen.

Under sagsbehandlingen fik Kommissionen forelagt en række tilsagn fra parterne, der fjernede nogle af de konkurrenceproblemer, den havde påvist. Samtidig fandt Kommissionen det nødvendigt at knytte en række påbud til denne beslutning for at sikre, at alle betingelserne for fritagelse fra kartelforbuddet efter EF-traktatens artikel 81, stk. 3, var opfyldt. Såvel de deltagende virksomheder som klagerne fik lejlighed til at fremsætte deres bemærkninger til disse påbud. Da de deltagende virksomheder nærede betænkeligheder ved, at et af påbuddene muligvis også kunne berøre tredjeparter, fik disse også lejlighed til at fremsætte deres bemærkninger til de påtænkte påbud.

Jeg har derfor fastslået, at retten til at blive hørt er blevet respekteret i denne sag.

Udfærdiget i Bruxelles, den 23. september 2003.

Serge Durande
Høringskonsulentens endelige rapport i sag COMP/E-1/C.37.671 - Smagsforstærkere

(efter artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2004/C 64/04)

(EØS-relevant tekst)

Kommissionens undersøgelse i denne sag blev indledt, da Takeda Chemical Industries ("Takeda") den 9. september 1999 havde sendt Kommissionen en meddelelse, hvori selskabet erkendte, at det deltog i et verdensomspændende kartel vedrørende prisfastsættelse og kvotefordeling inden for nukleotider og anmodede om favorabel behandling efter Kommissionens meddelelse om bødefritagelse eller bødenedsættelse i kartelsager (samarbejdsmeddelelsen)(1).

Den 11. juli 2002 sendte Kommissionen en klagepunktsmeddelelse til Ajinomoto Company Inc ("Ajinomoto"), Takeda, Daesang Corporation ("Daesang") og Cheil Jedang Corporation ("Cheil"). Takeda og Cheil svarede skriftligt den 17. september 2002. Daesang og Ajinomoto svarede skriftligt den 20. og den 27. september 2002 efter at have anmodet om og fået bevilget en forlængelse af svarfristen. Ingen af parterne anmodede om en mundtlig høring.

Den 10. september 2002 anmodede Ajinomoto høringskonsulenten om adgang til supplerende markedsoplysninger i dossieret, som en række parter havde ønsket behandlet fortroligt, og som den tjenestegren i Kommissionen, der behandlede sagen, havde nægtet adgang til. Ajinomoto fik derpå adgang til en række oplysninger i et format, der ikke var fortroligt. Ajinomotos yderligere anmodning om adgang til mere specifikke individuelle oplysninger blev dog ikke efterkommet: I mellemtiden havde i hvert fald én af parterne yderligere dokumenteret sin anmodning om fortrolig behandling, og alt i alt blev oplysningerne ikke betragtet som væsentlige for, at Ajinomoto kunne udøve sin ret til kontradiktion.

På baggrund af de bemærkninger, parterne fremsatte som svar på klagepunktsmeddelelsen, nedsættes overtrædelsens varighed (i forskelligt omfang) for alle de deltagende parter i forhold til klagepunktsmeddelelsen. Ved brev af 13. og 21. november 2002 gav den relevante tjenestegren i Kommissionen endnu en gang Ajinomoto lejlighed til at fremsætte bemærkninger til overtrædelsens varighed. Ajinomoto fremsendte sine bemærkninger hertil den 29. november 2002.

Retten til kontradiktion er blevet respekteret i denne sag. Udkastet til beslutning indeholder ingen klagepunkter, som parterne ikke har haft lejlighed til at udtale sig om.

Udfærdiget i Bruxelles, den 10. december 2002.

Karen Williams

(1) EFT C 207 af 18.7.1996.
Udtalelse: Det Rådgivende Udvalg for Kontrol med Fusioner og Virksomhedsovertagelser afgav på sit 83. møde den 31. august 2000 følgende udtalelse om et udkast til beslutning vedrørende sag COMP/M.1879 - Boeing/Hughes

(2004/C 53/02)

(EØS-relevant tekst)

1. Det rådgivende udvalg er enigt med Kommissionen i, at den anmeldte transaktion er en fusion som defineret i fusionsforordningens artikel 3, stk. 1, litra b).

2. Udvalget er enigt med Kommissionen i, at den anmeldte transaktion er af fællesskabsdimension.

3. Udvalget er enigt med Kommissionen i, at det af hensyn til denne sag ikke er nødvendigt at afgrænse de relevante produktmarkeder for satellitter yderligere.

4. Udvalget er enigt med Kommissionen i, at det relevante geografiske marked:

a) for kommercielle satellitter er verdensomspændende

b) for offentlige satellitter (civile og militære) ikke behøver at blive afgrænset nærmere af hensyn til denne sag.

5. Udvalget er enigt med Kommissionen i, at det af hensyn til denne sag ikke er nødvendigt at afgrænse de relevante produktmarkeder for opsendelsestjenester.

6. Udvalget er enigt med Kommissionen i, at det relevante geografiske marked for opsendelsestjenester er verdensomspændende, når der er tale om kommerciel anvendelse, og at det skal holdes adskilt fra militære eller andre offentlige opsendelser.

7. Udvalget er enigt med Kommissionen i, at den anmeldte transaktion ikke vil skabe eller styrke en dominerende stilling på satellitmarkederne, der vil betyde, at den effektive konkurrence vil blive begrænset betydeligt i EØS eller en væsentlig del heraf.

8. Udvalget er enigt med Kommissionen i, at den anmeldte transaktion ikke vil skabe eller styrke en dominerende stilling på markederne for opsendelsestjenester, der vil betyde, at den effektive konkurrence hæmmes betydeligt i EØS eller en væsentlig del heraf.

9. Udvalget er enigt med Kommissionen i, at den anmeldte transaktion skal erklæres for forenelig med fællesmarkedet og EØS-aftalen i medfør af fusionsforordningens artikel 8, stk. 2.

10. Udvalget henstiller, at denne udtalelse offentliggøres i Den Europæiske Unions Tidende.
Høringskonsulentens endelige rapport i sagen COMP/38.170 - Reims II

(I henhold til artikel 15 i Kommissionens Afgørelse (2001/452/EC, ECSC) af 23. maj 2001 vedrørende Høringskonsulenternes kompetenceområder i visse konkurrencesager (EFT L 162 af 19.6.2001, s. 21))

(2004/C 48/04)

(EØS-relevant tekst)

Den 18. juni 2001 anmeldte sytten offentlige postvirksomheder en revideret version af Reims II Aftalen. Denne anmeldelse indeholdte en anmodning om en fornyelse af den undtagelse som Kommissionen bevilgede ved beslutning af 15. september 1999 indtil den 31. december 2001.

Den 11. juli 2001 offentliggjorde Kommissionen et sammendrag af aftalen og inviterede de interesserede parter til at fremsætte kommentarer hertil. Kommission startede herefter en gennemgang af den reviderede aftale. Møder blev afholdt med hovedparten af de berørte parter på bilateral og multilateral niveau, ligesom der blev afholdt en række møder med interesserede tredjeparter. Efter konsultationer med Kommissionen ændrede parterne aftalen den 24. januar 2003 for at imødekomme de konkurrencemæssige problemer som Kommissionen havde påpeget.

Den 23. april 2003 offentliggjorde Kommissionen en meddelelse i henhold til artikel 19(3) i Forordning 17/62 med hovedelementerne fra aftalen og med indikationer om at Kommissionen ville indtage positiv holdning såfremt visse krav blev imødekommet om at give tredjeparter adgang til den endelige godtgørelse for Reims II. Disse krav blevet diskuteret med parterne. Kommissionen inviterede tredjeparter til at fremsætte deres kommentarer.

Kommentarer blev modtaget fra et antal tredjeparter. Disse kommentarer blev fremsendt til parterne. Efter Kommissionens vurdering var der yderligere et krav for at indrømme en undtagelse. Dette krav var diskuteret med alle berørte parter. Parterne blev informeret om at disse krav ville blive medtaget som en betingelse for at indrømme en undtagelse.

Udkastet til en beslutning indrømmer en undtagelse i henhold til EF Traktatens artikel 81(3) på disse betingelser. Varigheden af undtagelsen er blevet specificeret.

Høringsrettighederne i denne sag er blevet overholdt.

Bruxelles, den 30. september 2003.

Karen Williams
Udtalelse afgivet af Det Rådgivende Udvalg for Kontrol med Fusioner og Virksomhedsovertagelser på dets møde den 25. juni 2001 om et foreløbigt udkast til beslutning i sag COMP/M.2220 - General Electric/Honeywell

(2004/C 42/07)

(EØS-relevant tekst)

1. Det rådgivende udvalg er enigt med Kommissionen i, at den anmeldte transaktion er en fusion som omhandlet i fusionsforordningens artikel 3, stk. 1, litra b).

2. Det rådgivende udvalg er enigt med Kommissionen i, at den anmeldte transaktion er af fællesskabsdimension som omhandlet i fusionsforordningens artikel 1, stk. 2.

3. Det rådgivende udvalg er enigt med Kommissionen i, at de relevante produktmarkeder i denne sag er:

a) jetmotorer til store trafikfly

b) jetmotorer til regionalfly, opdelt i store og små regionalfly

c) jetmotorer til forretningsfly

d) vedligeholdelse, reparation og eftersyn samt levering af reservedele til jetmotorer

e) flyelektronik, opdelt efter produkter

f) andet udstyr, opdelt efter produkt

g) motorstyringssystemer, opdelt efter produkt

h) små marinegasturbiner.

4. Det rådgivende udvalg er enigt med Kommissionen i, at det relevante geografiske marked for

a) levering af jetmotorer til store trafikfly, regionalfly og forretningsfly er verdensomspændende

b) vedligeholdelse, reparation og eftersyn samt reservedele til jetmotorer ikke behøver at blive afgrænset i denne sag

c) flyelektronik er verdensomspændende

d) andet udstyr er verdensomspændende

e) motorstyringssystemer er verdensomspændende

f) små marinegasturbiner i hvert fald omfatter EØS og højst sandsynligt er verdensomspændende.

5. Et flertal i det rådgivende udvalg er enigt med Kommissionen i, at den oprindeligt anmeldte transaktion ville skabe eller styrke en dominerende stilling på markedet for:

a) jetmotorer til store trafikfly

b) jetmotorer til store regionalfly

c) jetmotorer til forretningsfly

d) flyelektronikprodukter

e) andet udstyr end flyelektronik

f) små marinegasturbiner

som ville bevirke, at den effektive konkurrence blev hæmmet betydeligt inden for EØS eller en væsentlig del af dette område.

Et mindretal undlader at udtale sig.

6. Et flertal i det rådgivende udvalg er enigt med Kommissionen i, at parternes tilsagn er utilstrækkelige til at løse de konkurrencemæssige problemer.

Et mindretal undlader at udtale sig.

7. Et flertal i det rådgivende udvalg er enigt med Kommissionen i, at fusionen bør erklæres uforenelig med fællesmarkedet og EØS-aftalen.

Et mindretal undlader at udtale sig. Et mindretal beklager, at parterne ikke tilbød en strukturel løsning af de konkurrencemæssige problemer.

8. Det rådgivende udvalg henstiller, at dets udtalelse offentliggøres i Den Europæiske Unions Tidende.

9. Det rådgivende udvalg anmoder Kommissionen om at tage dets bemærkninger i betragtning.
Høringskonsulentens endelige rapport i sag COMP/M.2434 - Grupo Villar Mir/ENBW/Hidroeléctrica del Cantábrico

(udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2004/C 42/04)

(EØS-relevant tekst)

Udkastet til beslutning giver ikke anledning til nogen særlige bemærkninger med hensyn til proceduren, som forløb normalt under den skriftlige fase. Parterne anmodede ikke om en mundtlig høring.

Parternes ret til at blive hørt blev respekteret fuldt ud. Det samme gælder RTE's ret til at blive hørt som intervenerende tredjepart.

Udkastet til beslutning omhandler kun klagepunkter, som parterne har fået mulighed for at kommentere.

Bruxelles, den 5. september 2001.

Helmuth Schröter